text: Разград тръпне от нов трансферен удар: Лудогорец продава за милиони играч в Германия | Форум 24
  Разград тръпне от нов трансферен удар: Лудогорец продава за милиони играч в Германия
  Нюрнберг е готов да привлече втори играч на Лудогорец, за да преследва оставането си в Първа Бундеслига, научи "Меридиан мач". Немският тим, който през лятото плати 5 милиона евро за Върджил Мисиджан, е хвърлил око и на поляка Якуб Швиерчок.
  От 9-кратния шампион на Германия са готови да платят на секундата 3 милиона евро за 26-годишния поляк. Едва ли тази сума ще задоволи собственика на "орлите" Кирил Домусчиев, който не продава играчите си за жълти стотинки и следва високите стандарти, зададени от Динамо Загреб и Цървена звезда.
  Швиерчок бе изпратен в трета глуха от предния треньор Пауло Аутуори, но има съвсем нова роля при Тони Здравков, макар че все още е втори избор след Клаудиу Кешеру. Полякът изглежда е харесан и заради опита си в Бундеслигата с екипа на Кайзерслаутерн, но контузия кара германците в крайна сметка да го продадат.
  Нюрнберг има сериозни проблеми в атака и е вкарал едва 14 гола, което е второто най-слабо постижение след това на Щутгарт./gol.bg